jkorsvik/nowiki_second_scrape_merged huggingface dataset:
William Harris (svømmer)

William «Bill» White Harris, Jr. (født 26. oktober 1897 i Honolulu i Hawaii, død 7. mars 1961 i Honolulu i Hawaii) var en amerikansk svømmer som deltok i de olympiske leker 1920 i Antwerpen.Harris vant en olympisk bronsemedalje i svømming under Sommer-OL 1920 i Antwerpen. Han kom på tredjeplass på 100 meter fri bak sine landsmenn Duke Kahanamoku og Pua Kela Kealoha. Harris deltok også på 400 meter fri men klarte ikke å kvalifisere seg til finalen.


== OL-medaljer ==
1920  Antwerpen -  Bronse i svømming, 100 meter fristil


== Referanser ==


== Eksterne lenker ==
(en) William Harris – Olympedia 
(en) William Harris – Sports-Reference (OL-resultater – arkivert) 
(en) William Harris – databaseOlympics.com (arkivert)
Ludy Langer

Ludwig «Ludy» Langer (født 22. januar 1893, død 5. juli 1984) var en amerikansk svømmer som deltok i de olympiske leker 1920 i Antwerpen.
Langer vant en olympisk sølvmedalje i svømming under Sommer-OL 1920 i Antwerpen. Han kom på andreplass på 400 meter fri bak sin landsmann Norman Ross. Langer deltok også på 1500 meter fri, men klarte ikke å kvalifisere seg til finalen.


== OL-medaljer ==
1920  Antwerpen -  Sølv i svømming, 400 meter fristil


== Referanser ==


== Eksterne lenker ==
(en) Ludy Langer – Olympedia 
(en) Ludy Langer – Sports-Reference (OL-resultater – arkivert) 
(en) Ludy Langer – Swimming Hall of Fame
Raymond Kegeris

Raymond «Ray» Kegeris (født 10. september 1901, død 14. august 1975) var en amerikansk svømmer som deltok i de olympiske leker 1920 i Antwerpen.
Kegeris vant en olympisk sølvmedalje i svømming under Sommer-OL 1920 i Antwerpen. Han kom på andreplass på 100 meter rygg bak sin landsmann Warren Paoa Kealoha.


== OL-medaljer ==
1920  Antwerpen -  Sølv i svømming, 100 meter rygg


== Eksterne lenker ==
(en) Raymond Kegeris – Olympedia 
(en) Raymond Kegeris – Sports-Reference (OL-resultater – arkivert) 
(en) Raymond Kegeris – databaseOlympics.com (arkivert)
Rino Larsen

Rino Larsen (født 5. august 1961) er en norsk kunstmaler. Han er inspirert av naturen i Lofoten hvor han var om somrene i sin barndom. Av norske kunstnere er han inspirert av Knut Rose, Odd Nerdrum, Edvard Munch og Håkon Gullvåg, og internasjonalt er han inspirert av Francis Bacon og Diego Velazquez.
Larsen er inspirert av former, kontraster og teksturer i naturen, og også vår avhengighet av naturen. Han ønsker å fange inn essensen av naturen i en forenklet form. Istedenfor å gjengi naturen i sin eksakte form kombinerer han elementer og skaper kontraster og illusjoner. Når han maler mennesker bruker han samme teknikk, og selv om de kan virke fotografiske i formen så er de gjort med tradisjonell maleteknikk på canvas. Selve maleteknikken Larsen bruker er tynne lag av akrylmaling, og dette gir de noe glødende fargene – teknikken er blant annet kjent fra artistisk billakkering. 


== Utstillinger 2009 ==
Vårens kunstutstilling Nittedal 26. april – 3. mai – Kollektivutstilling
Aker Brygge 25. april – 30. oktober – Separatutstilling
Høstutstilling 900 moh - 26. september – 4. oktober – Kollektivutstilling
Lions Bøler 3. – 4. oktober – Kollektivutstilling
Lions Skedsmo 17. – 18. oktober – Kollektivutstilling
Oslo ArtFair 6. – 8. november – Kollektivutstilling
Lions Høybråten 7. – 8. november – Kollektivutstilling
Lions Lørenskog – Kollektivutstilling
Juleutstilling Skedsmo Kunstforening 21. november – Kollektivutstilling


== Utstillinger 2008 ==
Vårens kunstutstilling Nittedal 27. april – 4. mai – Kollektivutstilling
Facecs and surfaces, Galleri Lillestrøm 7. – 22. juni – Separatutstilling
Høstutstilling 900 moh, Beitostølen 27. september – 5. oktober- Kollektivutstilling
Lions Bøler 4. – 5. oktober – Kollektivutstilling
Lions Høybråten 8. – 9. november – Kollektivutstilling
Lions Skedsmo 15. – 16. november – Kollektivutstilling
Lions Lørenskog 29. – 30. november – Kollektivutstilling


== Innkjøp ==
Universitetssykehuset i Akershus
Forsikringsselskapet KNIF Trygghet


== Representert hos ==
Fineart
Kunst for alle


== Eksterne lenker ==
Offisielt nettsted 
Romerikes Blad: For en debut! 
Romerikes Blad: Folkelig kunstutstilling
George Vernot

George Edward Vernot (født 27. februar 1901 i Montréal, død 22. november 1962) var en canadisk svømmer som deltok i de olympiske leker 1920 i Antwerpen og 1924 i Paris.
Vernot vant en olympisk sølvmedalje i svømming under Sommer-OL 1920 i Antwerpen. Han kom på andreplass på 1500 meter fri bak Norman Ross. På 400 meter fri ble han nummer tre bak de amerikanske svømmerne Norman Ross og Ludy Langer. Vernot deltok også på 100 meter fri men klarte ikke å kvalifisere seg for finalen.
Fire år senere, under sommer-OL 1924 i Paris ble han nummer sju på 400 meter fri og på 1500 meter fri kom han på åttendeplass.


== OL-medaljer ==
1920  Antwerpen -  Sølv i svømming, 1500 meter fri
1920  Antwerpen -  Bronse i svømming, 400 meter fri


== Eksterne lenker ==
(en) George Vernot – Olympedia 
(en) George Vernot – Sports-Reference (OL-resultater – arkivert) 
(en) George Vernot – databaseOlympics.com (arkivert)
ING

ING Groep N.V. er et globalt finanskonsern med hovedkontor i Amsterdam i Nederland. Selskapet har sin hovedvirksomhet innen banktjenester, kapitalforvaltning og forsikring. ING er en forkortelse for det nederlandske Internationale Nederlanden Groep.
Ifølge magasinet Fortune var ING i 2010 verdens tolvte største selskap, og det største bank-, finans- og forsikringskonsernet, regnet etter omsetning, med en bruttoomsetning på over 54 milliarder euro per år. Per 2009 hadde ING over 85 millioner individuelle og institusjonelle kunder i mer enn 45 land. Selskapet har totalt mer enn 100 000 ansatte.


== Referanser ==


== Eksterne lenker ==
Offisielt nettsted 
(en) ING Group – kategori av bilder, video eller lyd på Commons 
(en) ING – galleri av bilder, video eller lyd på Commons
Markgrevskapet Østerrike

Markgrevskapet Østerrike er en betegnelse for Østerrike i perioden 976 til 1156. Markgrevskapet ble også kalt Marcha Orientalis på latin, og Ostmark på tysk.
Den første grensemarken som dekket et område som noenlunde tilsvarer det nåværende Østerrike og Slovenia, var Avarermarken, opprettet av Karl den store i slutten av det åttende århundre, den gang som en beskyttelse mot avarene. Da avarenes rike forsvant på 820-tallet, ble avarene etterhvert tatt inn i den slovenske befolkningen, som opprettet Stormähren. Pannonia ble løsrevet fra Hertugdømmet Friuli i 828, og ble opprettet som grensemark mot Mähren i hertugdømmet Bayern. Den Pannoniske mark ser ut til å ha forsvunnet på 890-tallet, sammen med trusselen fra Stormähren.
I 976 gjennomførte keiser Otto II en territorial reform i Bayern, og opprettet bl.a. en ny grensemark med navnet Marchia Orientalis. Grensemarken ble overlatt til Leopold I av Babenberg-slekten. I 996 beskrives denne grensemarken i et offisielt dokument som in regione vulgari vocabulo Ostarrîchi in marcha et in comitatu Heinrici comitis filii Luitpaldi marchionis, som oversatt betyr «i det område som på folkemunne heter Østerrike, og som ligger i Leopolds sønn Heinrichs mark og grevskap. Ostarrîchi er den tidligste formen av navnet, som senere skulle bli Österreich, eller på norsk Østerrike.
Det tidligere markgrevskapet var bebodd både av slaviske og romansk-tyske folk, og det ble brukt et retoromansk språk, som minner om det som blir brukt i dag i Sveits og i det nordvestlige Italia. Geografisk var marken avgrenset noenlunde likt det nåværende Niederösterreich. Den viktigste byen var Sankt Pölten, men denne rollen ble senere overtatt av Wien.
Den første markgreven var Leopold I av Babenberghuset. Han styrte sannsynligvis fra Pöchlarn, men det er også mulig at han styrte fra Melk, hvor senere herskere regjerte fra. Den opprinnelige marken dekket et område som geografisk svarer til det nåværende Wachau, men ble etter kort tid utvidet mot øst til Wienerwald. Under markgreven Ernst av Østerrike begynte innbyggerne i Waldviertel i det nåværende Niederösterreich og de böhmiske og ungarske marker å bli forent med Østerrike.
Markgrevskapet Østerrike nådde sitt høydepunkt under Leopold III, som bl.a grunnla flere kirker og klostre. Han grunnla byer og skapte større territorial uavhengighet. I 1139 arvet Leopold IV Bayern. Da hans etterfølger Henrik II ble fratatt Bayern i 1156, ble Østerrike i stedet forfremmet til hertugdømme med Privilegium Minus utstedt av Fredrik Barbarossa. Fra 1156 overgikk Østerrike historisk til epoken som Hertugdømmet Østerrike, som varte fram til 1453.


== Se også ==
Mark
Ostmark 
Marcha Orientalis
Brynjulv Hernes

Brynjulv Ragnar Hernes (født 25. februar 1943) er en norsk politiker (KrF) fra Tysse i Vestland fylke. Han var ordfører i Samnanger kommune i Hordaland fra 1982 til 1991.
Hernes har vært fylkespolitiker, medlem av Fylkesutvalget, formann i utdanningsutvalget i Hordland, ordfører og kommunestyrerepresentant i Samnanger. Siden 1992 har han sammen med fylkesskolesjef Gunnar Dale vært sentral i fylkessamarbeidet mellom Kaunas fylke og Hordaland. Han har bidratt til å gi støtte til Kaunas' skoler, barnehager og Kaunas statlige filharmoniske orkester. Siden 1998 har han stått sentralt i arbeidet med Edvard Grieg og Mikalojus Konstantinas Čiurlionis' musikkfestival.
Med sin bakgrunn i Kommunenes Sentralforbund har han vært døråpner i Litauen for en rekke norske samfunnsledere og også bidratt til å skaffe litauisk side kontakter i Norge. Han har avlagt Litauen over 50 besøk.
I 1996 oversatte han Litauens nasjonalsang, Tautiška Giesmė, til nynorsk (sammen med Jan S. Krogh). Hernes er lærer av utdannelse.


== Utmerkelser ==
Litauens storfyrst Gediminas' ordensmedalje (1999)
Kaunas bys æresborger av 2. grad (2006)
Kongens fortjenstmedalje i sølv (2010)


== Referanser ==


== Litteratur ==
Tikrasis Lietuvos draugas, 8. oktober 2006
Karolio Didžiojo apdovanojimas, Lietuvos Respublikos Prezidento
Litauen-Nytt nr. 4/93 og 1/96.
Devi

Devi (hindi og sanskrit देवी, Devī) betyr gudinne og blir brukt innen hinduismen for å vise til ulike kvinnelige gudeformer, særlig når de blir tilbedt alene. Hun kan sees på som en modergudinne, ettersom Devi ofte blir tilbedt som en mor.
Den maskuline utgaven av ordet er Deva. Andre benevnelser på Devi er Mahadevi (store gudinne), Mahimata (moder jord), 
Jai Mata Di (hellige mor) og Mata Rani (moderdronning).


== Devi som hovedguddom ==
Gudinnen er særlig viktig innen shaktismen, der hun blir sett på som hovedmanifestasjonen av det guddommelige. Det finnes flere tekster der hun blir opphøyet til skaper og ødelegger av universet, mens de mannlige gudene står under henne i makt og helligdom. 
Som hovedgud er hun datter av Himavat (Himalayafjellene), og er Shivas hustru. I indisk nasjonalisme er personifiseringen av modergudinnen flyttet sammen med forestillingene om «Moder India», og i den bengalske nasjonalsangen «Bande mataram» henvender man seg til både guddommen og hjemlandet på samme tid.Puranaen Markandeya-Purana inneholder et selvstendig avsnitt kalt «Devimahatmya», som er en hyllest til Gudinnen.


== Former av Devi ==
Alle de personliggjorte gudinnene innen hinduismen kan regnes som former av Devi. De opptrer med ulike former som kan deles inn i kategorier:

Den fryktelige moren. Durga, Kali, Tsjamunda, Bhavani og Bhutamata er forskjellige former av Devi som en krigergudinne som dreper monstre ingen andre guder kan få bukt med. Amman, Ammavaru og Mariamman er sørindiske eksempler på lignende modergudinner. I noen tilfelle opptrer Uma eller Parvati, konen til Sjiva, også som en slik gudinne.Den milde konen eller moren. Inkarnasjoner av Laksjmi, som er konen til Visjnu, Sarasvati, konen til Brahma, og i mange tilfelle Parvati er ofte mer vennlige utgaver av en kone eller mor. De signer med velferd, grøde og liv heller enn å opptre skremmende.


== Devi som navn ==

Devi er et vanlig kvinnenavn for hinduer, og finnes i utallige sammensetninger, som Sridevi,  Lakshmidevi, og mannsnavnet Deviprasad. 

Rabri Devi er navnet på den mangeårige sjefsministeren i Bihar.
Phoolan Devi var en berømt «bandittdronning» som gikk inn i politikken.


== Referanser ==


== Eksterne lenker ==
(en) Hindu goddesses – kategori av bilder, video eller lyd på Commons
Frank Beaurepaire

Francis «Frank» Joseph Edmund Beaurepaire (født 13. mai 1891 i Melbourne, død 29. mai 1956 i Melbourne) var en australsk svømmer som deltok i flere olympiske leker 1908 i London, 1920 i Antwerpen og 1924 i Paris.
Beaurepaire vant en olympisk sølvmedalje i svømming under Sommer-OL 1908 i London. Han kom på andreplass på 400 meter fri bak Henry Taylor. På 1500 meter fri ble han nummer tre bak de britiske svømmerne Henry Taylor og Thomas Battersby.
Tolv år senere, under 1920 i Antwerpen vant han sin andre olympiske sølvmedalje. Han var med på det australske stafettlaget som kom på andreplass på 4 x 200 meter fri bak USA. På 1500 meter fri vant han en bronsemedalje.
Under sommer-OL 1924 i Paris ble han nummer tre 1500 meter fri og på 4 x 200 meter fri fikk han sølv.
Beaurepaire satte i løpet av sin karriere 15 verdensrekorder.


== OL-medaljer ==
 1908  London - Sølv i svømming, 400 meter fri  Australasia
 1920  Antwerpen - Sølv i svømming, 4 x 200 meter fri  Australia
 1924  Paris - Sølv i svømming, 4 x 200 meter fri  Australia
 1908  London -  Bronse i svømming, 1500 meter fri  Australasia
 1920  Antwerpen - Bronse i svømming, 1500 meter fri  Australia
 1924  Paris -  Bronse i svømming, 1500 meter fri  Australia


== Referanser ==


== Eksterne lenker ==
(en) Frank Beaurepaire – Olympics.com 
(en) Frank Beaurepaire – Olympic.org 
(en) Frank Beaurepaire – Olympedia 
(en) Frank Beaurepaire – Sports-Reference (OL-resultater – arkivert) 
(en) Frank Beaurepaire – databaseOlympics.com (arkivert) 
(en) Frank Beaurepaire – Australian Olympic Committee 
(en) Frank Beaurepaire – Sport Australia Hall of Fame 
(en) Frank Beaurepaire – Swimming Hall of Fame
Ben Amos

Benjamin Paul Amos (født 10. april 1990) er en engelsk fotballspiller som spiller for Wigan Athletic FC.Amos kom til Manchester United som 11-åring fra Crewe Alexandra FC. Han gjorde sin offisielle førstelagsdebut i Uniteds 3-1-seier mot Middlesbrough 23. september 2008 i ligacupen.
Den 6. mars 2010 ble det klart at Ben Amos dro på utlån til Molde frem til juni samme år. Amos var på utlån til Hull City AFC sesongen 2012/13.


== Referanser ==


== Eksterne lenker ==
(en) Ben Amos – FIFA 
(en) Ben Amos – Transfermarkt 
(en) Ben Amos – WorldFootball.net 
(en) Ben Amos – Soccerbase.com 
(en) Ben Amos – FootballDatabase.eu 
(en) Ben Amos – FBref 
(es) Ben Amos – as.com
Arvo Aaltonen

Arvo Ossian Aaltonen (født 2. desember 1892 i Björneborg, død 17. juni 1949) var en finsk svømmer som deltok i flere olympiske leker, 1912 i Stockholm, 1920 i Antwerpen og 1924 i Paris. Han representerte svømmeklubben Porin Uimaseuran som også har et eget svømmestevne oppkalt etter han.Aaltonen vant to olympiske bronsemedaljer i svømming under Sommer-OL 1920 i Antwerpen. Han kom på tredjeplass både på 200- og 400 meter bryst, bak de svenske svømmerne Håkan Malmrot og Thor Henning på begge distansene.


== OL-medaljer ==
1920  Antwerpen -  Bronse i svømming, 200 meter bryst
1920  Antwerpen -  Bronse i svømming, 400 meter bryst


== Referanser ==


== Eksterne lenker ==
(en) Arvo Aaltonen – Olympics.com 
(en) Arvo Aaltonen – Olympic.org 
(en) Arvo Aaltonen – Olympedia 
(en) Arvo Aaltonen – Sports-Reference (OL-resultater – arkivert) 
(en) Arvo Aaltonen – FINA 
(en) Arvo Aaltonen – TheSports.org
Quincy, M.E.

Quincy, M.E. er en amerikansk kriminalserie som gikk på NBC fra 1976 til 1983. Serien handlet om rettsmedisineren Quincy som drev privat etterforskningen av på bakgrunn av obduksjoner han utførte. Rollen som Quincy ble spilt av Jack Klugman. Andre sentrale rolle ble spilt av Robert Ito, Garry Walberg, Val Bisoglio og Joseph Roman. Serien ble skapt av Glen A. Larson.
Serien fikk lite oppmerksomhet i Norge, men ble vist på TV3 fra 1988 til 1993 og på TV 2 på slutten av 1990-årene.


== Handling ==
Dr. R. Quincy, M.E. (Medical Examiner) er en dyktig rettsmedisiner i Los Angeles med en egen evne til å finne avgjørende spor som de andre har oversett. Han er ikke redd for å gå imot resten, noe som ofte bringer ham i konflikt med sjefen og politiet. 
Når noen har dødd av tilsynelatende naturlige årsaker klarer Quincy ofte å se noe som ikke stemmer, noe som får ham til å mistenke at noe kriminelt ligger bak dødsfallet. Han går så ut av sin rolle som rettsmedisiner og trer inn i rollen som privatetterforsker, noe som hans sjef misliker. Politiet er heller ikke begeistret for at han trår inn på deres område. Quincy står imidlertid standhaftig mot byråkratene som forsøker å stoppe ham.


== Om serien ==
Quincy har visse likhetstrekk med krimserien CSI: Crime Scene Investigation, men viser ikke scener av blodige lik. Den har også en langt mer humoristisk undertone enn CSI.
Serien er inspirert av den kanadiske 60-tallsserien Wojeck.


== Priser ==
Serien ble i 1978 tildelt en Edgar-pris  i kategorien «beste TV-episode» (for episoden «The Thighbone Is Connected To The Knee Bone»). 


== I rollene ==
Jack Klugman ...  Dr. R. Quincy, M.E. (148 episoder, 1976-1983)
Robert Ito ...  Sam Fujiyama (111 episoder, 1976-1983)
Garry Walberg ...  Lt. Frank Monahan (110 episoder, 1976-1983)
John S. Ragin ...  Dr. Robert Asten  ... (109 episoder, 1976-1983)
Joseph Roman ...  Sgt. Brill (103 episoder, 1976-1983)
Val Bisoglio ...  Danny Tovo (102 episoder, 1976-1983)
Eddie Garrett ...  Ed  ... (49 episoder, 1977-1983)
Marc Scott Taylor ...  Marc  ... (28 episoder, 1978-1982)


== Trivia ==
I mars 2008 saksøkte Klugman NBC fordi han mente at selskapet hadde skjult inntekter fra serien.


== Referanser ==


== Eksterne lenker ==
(en) Quincy på Internet Movie Database 
Fanside
Marañón

Marañón er ei tilløpselv til Amazonas i Sør-Amerika. Den er 1905 kilometer lang, med et nedbørfelt på 382 877 km², og en middelvannføring på 15 436 m³/s. 
Elva har sitt utspring på 5 800 meters høyde lengst sørvest i provinsen Huanuco, i en avsidesliggende del av Andesfjellene, rundt 150 kilometer nordøst for Lima. Den renner herfra mot nordvest, før den ved byen Jaén snur mot nordøst, og deretter mot øst og inn i Amazonasbekkenet, hvor den munner ut i elva Ucayali. Marañón renner gjennom både høyfjell, ørkendaler, såvel som subtropisk og tropisk regnskog. Elva er seilbar nedstrøms byen Balsas. 
En oljerørledning løper parallelt med den nordlige delen av elva. Innenfor Marañóns nedslagsfelt finnes forekomster av bly, zink og sølv, og her finnes også smelteverk for disse metallene. 
Byene langs Marañón er Bagua, Barranca, Concordia og Nauta.


== Marañóns sideelver ==
Crisnejas
Chamayo
Chinchipe
Cenepa
Santiago
Morona
Pastaza
Huallaga
Tigre
Utcubamba


== Se også ==
Liste over verdens lengste elver
Henry Hay

Henry «Harry» Hay (født 1893, død 30. mars 1952) var en australsk svømmer som deltok i de olympiske leker 1920 i Antwerpen.
Hay vant en olympisk sølvmedalje i svømming under Sommer-OL 1920 i Antwerpen. Han var med på det australske laget som kom på andreplass på 4 x 200 merer fri med tiden 10.25,4 bak USA som satte ny verdensrekord 10.04,4. De andre svømmerne på laget var; Frank Beaurepaire, William Herald og Ivan Stedman.


== OL-medaljer ==
 1920  Antwerpen -  Sølv i svømming, 4 x 200 meter fri  Australia


== Referanser ==


== Eksterne lenker ==
(en) Henry Hay – Olympedia 
(en) Henry Hay – Sports-Reference (OL-resultater – arkivert)
William Herald

William Sharp Hannah «Billy» Herald (født 28. april 1900, død 13. februar 1976) var en australsk svømmer som deltok i de olympiske leker 1920 i Antwerpen.
Herald vant en olympisk sølvmedalje i svømming under Sommer-OL 1920 i Antwerpen. Han var med på det australske laget som kom på andreplass på 4 x 200 merer fri med tiden 10.25,4 bak USA som satte ny verdensrekord 10.04,4. De andre svømmerne på laget var; Frank Beaurepaire, Henry Hay og Ivan Stedman.


== OL-medaljer ==
  1920  Antwerpen - Sølv i svømming, 4 x 200 meter fri  Australia


== Referanser ==


== Eksterne lenker ==
(en) William Herald – Olympedia 
(en) William Herald – Sports-Reference (OL-resultater – arkivert)
Ledley King

Ledley Brenton King (født 12. oktober 1980 i Bow, London) er en engelsk fotballtrener og tidligere fotballspiller som er assistenttrener for Tottenham Hotspur FC. 
I sin karriere spilte han kun for Tottenham Hotspur FC. Her var han førstevalget på midtstopperplassen samt innehaver av kapteinsbindet. Han er den spilleren som har spilt lengst for London-klubben, og har høy status hjemme på White Hart Lane. Han debuterte for Tottenhams førstelag i 1999 mot Liverpool FC på Anfield, og for Englands herrelandslag mot Italia i mars 2002.
King slet de siste fem årene av sin karriere med problemer i kneet, og de siste sesongene trente han knapt – bare spilt kamper – fordi kneet hans ikke tålte mer. Dessuten kunne han bare spille en kamp i uka. Etter 2011/2012-sesongen la han opp som fotballspiller.


== Referanser ==


== Eksterne lenker ==
(de) Ledley King – Munzinger Sportsarchiv 
(en) Ledley King – FIFA 
(fr) Ledley King – LÉquipe 
(en) Ledley King – Transfermarkt 
(en) Ledley King – national-football-teams.com 
(en) Ledley King – Soccerbase.com 
(en) Ledley King – FootballDatabase.eu 
(en) Ledley King – EU-Football.info 
(en) Ledley King – FBref
Svolhusgreini

Svolhusgreini er et fjell i Bykle kommune i Agder og Tokke kommune i Vestfold og Telemark. Det har en høyde på 1 420 meter over havet og er det 14. høyeste fjellet i Aust-Agder av fjellene med primærfaktor på minst 50 meter.


== Se også ==
Fjell i Aust-Agder


== Referanser ==
Ivan Stedman

Ivan Cuthbert Stedman (født 13. april 1895 i Melbourne, død 7. januar 1979) var en australsk svømmer som deltok i de olympiske leker 1920 i Antwerpen og 1924 i Paris.
Herald vant en olympisk sølvmedalje i svømming under Sommer-OL 1920 i Antwerpen. Han var med på det australske laget som kom på andreplass på 4 x 200 merer fri med tiden 10.25,4 bak USA som satte ny verdensrekord 10.04,4. De andre svømmerne på laget var; Frank Beaurepaire, Henry Hay og William Herald. Han deltok igjen på det australske laget som fikk sølv på samme distanse i Sommer-OL 1924 i Paris, men svømte ikke finalen.
Etter å ha blitt skadet ved slaget ved Somme under første verdenskrig ble Stedman valgt som flaggbærer for Australasia, et kombinert lag med utøvere fra Australia og New Zealand, under åpningsseremonien til sommer-OL 1920 i Antwerpen.


== OL-medaljer ==
 1920  Antwerpen -  Sølv i svømming, 4 x 200 meter fri  Australia
 1924  Paris -  Sølv i svømming, 4 x 200 meter fri  Australia


== Eksterne lenker ==
(en) Ivan Stedman – Olympedia 
(en) Ivan Stedman – Sports-Reference (OL-resultater – arkivert) 
(en) Ivan Stedman – Australian Olympic Committee
Skammevarden

Skammevarden er et fjell i Valle kommune i Agder. Det har en høyde på 1 418 meter over havet og er det 15. høyeste fjellet i Aust-Agder av fjellene med primærfaktor på minst 50 meter. Toppen danner grensepunkt mellom Setesdal Vesthei – Ryfylkeheiane Landskapsvernområde og Ljosådalen naturreservat.


== Se også ==
Fjell i Aust-Agder


== Referanser ==
Kvervetjønnuten

Kvervetjønnuten er et fjell i Bykle kommune i Agder. Den har en høyde på 1 417 meter over havet og er det 16. høyeste fjellet i Aust-Agder av fjellene med primærfaktor på minst 50 meter.


== Se også ==
Fjell i Aust-Agder


== Referanser ==
Harold Annison

Harold Edward Annison (født 27. desember 1895 i Croydon, død 27. november 1957) var en britisk svømmer og vannpolospiller som deltok i de olympiske leker 1920 i Antwerpen og 1924 i Paris.
Annison vant en olympisk bronsemedalje i svømming under Sommer-OL 1920 i Antwerpen. Han var med på det britiske laget som kom på tredjeplass på 4 x 200 meter fri, bak USA som satte ny verdensrekord med tiden 10.04,4 og Australasia. De andre svømmerne på det britiske laget var; Edward Peter, Leslie Savage, Henry Taylor.


== OL-medaljer ==
 1920  Antwerpen - Bronse i svømming, 4 x 200 meter fri  Storbritannia


== Eksterne lenker ==
(en) Harold Annison – Olympics.com 
(en) Harold Annison – Olympedia 
(en) Harold Annison – Sports-Reference (OL-resultater – arkivert) 
(en) Harold Annison – Storbritannias olympiske komité 
(en) Harold Annison – FINA